google/wiki40b huggingface dataset:
विष्णु सीताराम सुकथंकर

विष्णु सीताराम सुकथंकर (1887-1943) संस्कृत के विद्वान एवं भाषावैज्ञानिक थे।

परिचय

प्रारंभिक शिक्षा मराठा हाईस्कूल तथा सेंट जेवियर कॉलज (बंबई) में प्राप्त करने के बाद ये केंब्रिज चले गए, जहाँ इन्होंने गणित में एम.ए. किया। तत्पश्चात्‌ इनका रुझान भाषा विज्ञान एवं संस्कृत साहित्य के अध्ययन की ओर हो गया और ये बर्लिन जा पहुँचे। वहाँ इन्हें प्रोफेसर लूडर्स के अधीन भाषा विज्ञान की विधाओं में अच्छा प्रशिक्षण प्राप्त हुआ। इनके शोध प्रबंध का शीर्षक था 'डाई ग्रैमैटिक शाकटायनाज'। इसमें इन्होंने शाकटायनकृत व्याकरण के प्रथम अध्याय के प्रथम पाद का सटीक विवेचन किया। भारत लौट आने के बाद इनकी नियुक्ति पुरातत्वीय पर्यवेक्षण विभाग में सहायक अधीक्षक के पद पर हो गई। यहाँ इन्होंने कितने ही पूर्व मध्यकालीन शिलालेखों का उद्वाचन और स्पष्टीकरण किया तथा उसे 'एपिग्रैफिआ इंडिका' में प्रकाशित कराया। इसके सिवा इन्होंने सातवाहन राजवंश के इतिहास पर कई महत्वपूर्ण लेख लिखे और महाकवि भास आदि का सम्यक्‌ विवेचन किया।
श्री सुकथंकर की प्रतिभा का पूर्ण विकसित रूप उस समय प्रकट हुआ जब सन्‌ 1925 में इन्होंने भाण्डारकर प्राच्य शोध संस्थान में 'महाभारत मीमांसा' के प्रधान संपादक के रूप में काम करना आरंभ किया। इन्होंने बड़े धैर्य और बड़े परिश्रम के साथ कार्य करते हुए अद्भुत समीक्षात्मक विदग्धता का परिचय दिया और मूल पाठ संबंधी विवेचन की ऐसी विधाएँ प्रस्तुत कीं जिनका प्रयोग उस महाकाव्य के संपादन में कारगर रूप से किया जा सकता था। इनका शुरू में ही यह विश्वास हो गया था कि शास्त्रीय भाषा विज्ञान के जो सिद्धांत यूरोप में निश्चित हो चुके हैं, वे उनके लक्ष्य के लिए पूर्णत: उपयोगी नहीं हो सकते। इनका उद्देश्य इस ग्रंथ के उस प्राचीन मूल पाठ का निर्धारण करना था, जो उपलब्ध विभिन्न पांडुलिपियों के पाठभेदों का उदारतापूर्वक किंतु सावधानी से प्रयोग करने पर उचित जान पड़े। महाभारत मीमांसा (1933) के उपोद्धात में इन्होंने इस संबंध में अपने विचार बड़ी योग्यता से प्रस्तुत किए हैं। इस ग्रंथ के लिए दो पर्वों- आदि पर्व तथा आरण्यक पर्व-का संपादन उन्होंने स्वयं किया था।
बंबई विश्वविद्यालय के तत्वावधान में श्री सुकथंकर महाभारत पर चार व्याख्यान देने वाले थे किंतु तीसरे व्याख्यान के ठीक पहले उनका देहावसान हो गया। ये व्याख्यान इनकी मृत्यु के बाद प्रकाशित किए गए। वास्तव में इनके निधन के दो वर्ष के भीतर ही इनकी सभी रचनाएँ दो जिल्दों में प्रकाशित कर दी गईं। ये अमरीकी प्राच्य संस्था के सम्मानित सदस्य थे तथा प्राग के प्राच्य संस्थान के भी सदस्य थे।
मांस

मांस, माँस या गोश्त उन जीव ऊतकों और मुख्यतः मांसपेशियों को कहते हैं, जिनका सेवन भोजन के रूप में किया जाता है। मांस शब्द, को आम बोलचाल और व्यावसायिक वर्गीकरण के आधार पर भूमि पर रहने वाले पशुओं के गोश्त के संदर्भ मे प्रयोग किया जाता है (मुख्यत: कशेरुकी: स्तनधारी, पक्षी और सरीसृप), जलीय मतस्य जीवों का मांस मछली की श्रेणी में जबकि अन्य समुद्री जीव जैसे कि क्रसटेशियन, मोलस्क आदि समुद्री भोजन की श्रेणी में आते हैं। वैसे यह वर्गीकरण पूर्णत: लागू नहीं होता और कई समुद्री स्तनधारी जीवों को कभी मांस तो कभी मछली माना जाता है। पोषाहार की दृष्टि से मानव के भोजन में मांस, प्रोटीन, वसा और खनिजों का एक आम और अच्छा स्रोत है। सभी पशुओं और पौधों से प्राप्त भोजनों में, मांस को सबसे उत्तम के साथ सबसे अधिक विवादास्पद खाद्य पदार्थ भी माना जाता है। जहां पोषण की दृष्टि से मांस एक पोषाहार हैं वहीं विभिन्न धर्म इसके सेवन से अपने अनुयायियों को दूर रहने की सलाह देते हैं। जो पशु पूर्ण रूप से अपने भोजन के लिए मांस पर निर्भर होते हैं उन्हें मांसाहारी कहा जाता है, इसके विपरीत, वनस्पति खाने वाले पशुओं को शाकाहारी कहते हैं। जो पौधे छोटे जीवों और कीड़े का सेवन करते हैं मांसभक्षी पादप कहलाते है।
भिंड गोत्र

भिंड गोत्र एक जाट गोत्र है।
हेल्महोल्त्स कुण्डली

हेल्महोल्त्स कुण्डली (Helmholtz coil) दो वृत्ताकार कुण्डलियों से बना एक उपकरण है जो लगभग एकसमान (युनिफॉर्म) चुम्बकीय क्षेत्र उत्पन्न करने के काम आता है।  इसका नामकरण जर्मन भौतिक विज्ञानी हरमन फॉन हेल्महोल्त्स के नाम पर हुआ है। इसमें एक ही अक्ष पर दो विद्युतचुम्बक होते हैं जो दो वृत्ताकार कुण्डलियों से बनाए जाते हैं। एकसमान चुम्बकीय क्षेत्र पैदा करने अलावा, बाहरी चुम्बकीय क्षेत्रों ( जैसे पृथ्वी के चुम्बकीय क्षेत्र ) को रद्द करने के लिए हेल्महोल्त्स कुण्डली का उपयोग किया जाता है।
सामने के चित्र के अनुसार, यदि दोनों कुण्डलियों में समान दिशा में समान विद्युत धारा प्रवाहित की जाय, तथा  हो,  तो दोनों कुण्डलियों के केन्द्र को जोड़ने वाली रेखा पर पर चुम्बकीय क्षेत्र का परिवर्तन न्यूनतम मिलता है।
रस नटराज

रस नटराज हिन्दी की एक फिल्मी साप्ताहिक पत्रिका है। यह वर्ष 1963से मुंबई से प्रकाशित हो रही है।
शुष्कभूमि

शुष्कभूमि (dryland) ऐसा भूभाग होता है जहाँ जल की कमी रहती है। संयुक्त राष्ट्र पर्यावरण कार्यक्रम एक शुष्कांक (aridity index) प्रकाशित करता है और, इस माप के अनुसार, यदि किसी क्षेत्र का शुष्कांक 0.65 से कम हो तो उसे शुष्कभूमि परिभाषित करा जाता है। इसमें मरुभूमियाँ तो हैं ही, लेकिन इनके अतिरिक्त भी कई अन्य क्षेत्र इस वर्गीकरण में सम्मिलित हैं। अनुमान है कि विश्व की कुल भूमि का 41.3% भाग शुष्कभूमि है।
स्पुटनिक

स्पुटनिक (रूसी: Спутник) जिसका शाब्दिक अर्थ है "यात्रा का साथी", सोवियत संघ का प्रथम उपग्रह कार्यक्रम था। इस कार्यक्रम के अंतर्गत ४ अक्टूबर, १९५७ के बाद से पाँच उपग्रह अंतरिक्ष में भेजे गए। स्पुटनिक १ विश्व का सर्वप्रथम मानव निर्मित उपग्रह था।

प्रभाव

स्पुटनिक के प्रक्षेपण के बाद संयुक्त राज्य अमेरिका द्वारा भी अंतरिक्ष में उपग्रह प्रक्षेपित करने के प्रयास किए गए, लेकिन अमेरिका को भारी असफलता ही मिली जब अमेरिका की प्रारंभिक दो परियोजनएँ, एक्स्प्लोरर १, प्रोजेक्ट स्कोर और कुरियर १बी विफल हो गए। स्पुतनिक संकट के चलते अग्रिम शोध योजना संस्था (जिसका नाम १९७२ में रक्षा अग्रिम शोध योजना संस्था रखा गया): डार्पा और नासा का गठन किया गया और अमेरिकी सरकार द्वारा वैज्ञानिक शोध और शिक्षण पर व्यय बढा़या गया।
स्वर्णवाहिनी

पुरस्कार

इसे अधिक पुरस्कार नहीं मिले हैं, क्योंकि इसके आधे से अधिक कार्यक्रम अन्य भाषा से लेकर अनुवाद किए गए होते हैं। इसके अलावा इसमें समाचार और वास्तविक कार्यक्रम भी अधिक होता है। इसे मुख्यतः रम्या सुरम्या नामक धारावाहिक से ही अधिक पुरस्कार मिले हैं।
नवोई

नवोई (उज़बेक: Навоий, नवोईय; अंग्रेज़ी: Navoiy) उज़बेकिस्तान का एक शहर है और उस मध्य एशियाई देश के नवोई प्रान्त की राजधानी है। भौगोलिक निर्देशांकों के हिसाब से यह नगर ४०°५'४ उत्तर और ६५°२२'४५ पूर्व में स्थित है। सन् २००७ में इसकी आबादी १,२५,८०० अनुमानित की गई थी। यह शहर किज़िल कुम रेगिस्तान के क्षेत्र में पड़ता है।

इतिहास

बुख़ारा अमीरत के ज़माने में इस शहर का नाम 'करमाना' हुआ करता था। सन् १९५८ में इसकी स्थापना नए सिरे से की गई और इसका नाम महान उज़बेक कवि अलीशेर नवोई पर रखा गया जो हेरात में तैमूरी राजवंश के अमीर हुसैन बायक़रा के दरबार में फ़ारसी और चग़ताई तुर्की में लिखा करते थे।
मनीष अरोड़ा

प्रारंभिक जीवन और शिक्षा

मनीष मुंबई में पैदा हुए और वहीं अपनी शिक्षा प्राप्त की। फैशन डिजाइनरमें शिक्षा प्राप्त करने के लिए ऊपर और अपने कैरियर को बदलने के लिए राष्ट्रीय फैशन टैक्नोलॉजी संस्थान, नई दिल्ली में प्रवेश किया। 1994 में अपने दीक्षांत में उन्हें'सर्वश्रेष्ठ छात्र पुरस्कार' की उपलब्धि प्राप्त हुई है।

कैरियर

1997 में मनीष ने अपने ब्रांड "मनीष अरोड़ा' की स्थापना की और भारत में भी इस व्यापार का विस्तार करने के लिए अपने ब्रांड के माध्यम से पहली बार दिल्ली में भारतीय फैशन सप्ताह में भाग लिया। इस के बाद उसने हॉन्ग कॉन्ग फैशन सप्ताह में भाग लिया।
राकेश कुमार सिंह भदौरिया

प्रारम्भिक जीवन और शिक्षा

भदौरिया आगरा के पास के गाँव कोरथ के रहने वाले हैं। वह राष्ट्रीय रक्षा अकादमी, पुणे के पूर्व छात्र हैं और कमान और स्टाफ कॉलेज से रक्षा अध्ययन में परास्नातक हैं।
कर्म बन्ध

कर्म-बन्ध  का अर्थ है आत्मा के साथ कर्म पुद्गल का जुड़ना। कर्म बन्ध कर्मों के आस्रव के बाद होता हैं। यह जैन दर्शन के अनुसार सात तत्त्वों में से एक हैं।
बीजू पटनायक विमानक्षेत्र

प्रस्तावित विस्तार

इस राज्य के तीव्र विकास तथा औधयोगीकरण की संभावना को ध्यान में रखते हुए इस अड्डे का विस्तार करने की योजना प्रस्तावित है, २०१० तक इसे अंतररास्ट्रीय उड़ानों हेतु खोल दिया जायेगा। इस हेतु यहाँ 50 करोड़ डालर का निवेश किया जायेगा।
राज्य सरकार ने इस हेतु आवश्यक भूमि भी अधिग्रहित कर ली है, अपने नए रूप में यह अड्डा बोइंग 747 विमान को भी संभाल सकेगा, इस अड्डे पे सभी मानक सुविधाए मौजूद रहेंगी, जैसे एकसरे मशीन, एयरोब्रिज आदि।
हर्देनी

हर्देनी नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
सागवाड़ा विधानसभा क्षेत्र (राजस्थान)

सागवाड़ा विधानसभा क्षेत्र राजस्थान का एक विधानसभा क्षेत्र है।
शोधन

रसविद्या के सन्दर्भ में, शोधन उस प्रक्रिया का नाम है जो औषधिनिर्माण के समय 'कच्चे पदार्थों' (वनस्पतियों, खनिजों, धातुओं, जन्तुओं से प्राप्त पदार्थों) के निराविषन (detoxification), शुद्धीकरण, या प्रभावीकरण के लिये उपयोग में लाये जाते हैं।
पुल कोट

अखबारों, पुस्तकों और पत्रिकाओं में पुस्तक के मुख्य भाग को अलग से गहरे अक्षरों में दिखाया जाता है, जिसे पढ़ कर पाठकों को उक्त लेख के बारे में संक्षिप्‍त जानकारी मिल जाती है उसे पुलकोट कहते हैं। pull quote http://en.wikipedia.org/wiki/Pull_quote
पनीर

पनीर (अंग्रेज़ी: Indian cottage cheese) एक दुग्ध-उत्पाद है। यह चीज़ (cheese) का एक प्रकार है जो भारतीय उपमहाद्वीप में खूब उपयोग किया जाता है। इसी तरह छेना भी एक विशेष प्रकार का भारतीय चीज़ है जो पनीर से मिलता-जुलता है और रसगुल्ला बनाने में प्रयुक्त होता है। भारत में पनीर का प्रयोग सीमित मात्रा में ही होता है। कश्मीर आदि जैसे ठंढे प्रदेशों में अपेक्षाकृत अधिक पनीर खाया जाता है।

उपयोगिता

स्वास्थ्यवधर्क खाद्यपदार्थ के रूप में पनीर बड़ा महत्वपूर्ण एवं ठंडे देशों में बहुप्रचलित खाद्य है। ऐसे रोगियों, बच्चों एवं बूढ़ों के लिये जिन्हें मांसयुक्त भोजन पचाने में कठिनाई होती है, पनीर श्रेष्ठ खाद्य पदार्थ है, क्योंकि इसमें प्रोटीन, मांस के समान यथेष्ट मात्रा में होता है तथा अधिक पाचक दशा में रहता है। साथ ही साथ कैलोरियों (calories) की मात्रा लगभग मांस के बराबर ही होती है। ठंडे प्रदेशों में, जहाँ पनीर को बिना किसी कठिनाई के काफी लंबे समय तक अच्छी हालत में रखा जा सकता है, पनीर का प्रयोग बड़े पैमाने पर होता है। अफगानिस्तान, मध्य एशिया, यूरोप, अमरीका, आस्ट्रेलिया आदि देशों में पनीर की खपत बड़ी मात्रा में होती है। प्रोटीनयुक्त खाद्य पदार्थों में पनीर का स्थान मांस से पहले आता है। गरम प्रदेशों में पनीर को लंबे समय तक सुरक्षित रूप से रखना संभव नहीं होता, इसीलिये गरम प्रदेशों में पनीर का प्रयोग सीमित मात्रा में ही होता है। अच्छा पनीर बनाना भी एक कला है, जिसे प्रत्येक पनीर बनाने वाले संस्थान गुप्त रखते हैं।
एकल परिपथ आरेख

शक्ति इंजीनियरी में एकल-लाइन आरेख (one-line diagram या single-line diagram / SLD), तीन-फेजी शक्ति परिपथों को सरलीकृत करके दिखाने वाला एक आरेख है इसमें तीनों शक्ति-परिपथ के तीनों लाइनों में लगे अवयवों को दिखाने के बजाय एक ही लाइन (फेज) में जुडी हुई चीजें दिखायी जातीं हैं और मान लिया जाता है कि तीनों फेजों में उसी तरह के कनेक्शन हैं। इससे परिपथ बहुत सरल दिखता है और कोई भी जानकारी छिपाने की आवश्यकता नहीं होती। एकल-लाइन आरेख का सर्वाधिक उपयोग शक्ति प्रवाह अध्ययन (Power flow study) में किया जाता है। शक्ति परिपथ में लगाये जाने वाले परिपथ विच्छेदक, ट्रान्सफॉर्मर, संधारित्र,  बस-बार, और चालक आदि अपने-अपने मानक प्रतीकों द्वारा दर्शाए जाते हैं।  वास्तव में यह ब्लॉक आरेख का ही एक रूप है।
डिरैक डेल्टा फलन

डिरैक डेल्टा फलन (Dirac delta function) या डिरैक का डेल्टा फलन या δ फलन वास्तविक संख्या रेखा पर एक सामान्यीकृत फलन या वितरण है जो शून्य के अलावा सर्वत्र शून्य होता है तथा सम्पूर्ण वास्तविक रेखा पर इसका समाकल १ होता है। कभी-कभी डेल्टा फलन को मूलबिन्दु पर अन्नत ऊँची किन्तु अनन्त पतली स्पाइक के रूप में भी समझा जाता है जिसका कुल क्षेत्रफल १ है। इसे आवेग फलन (इम्पल्स फंक्शन) भी कहते हैं।
इसका उपयोग आदर्श द्रव्यमान के घनत्व या आदर्श आवेश के घनत्व को निरुपित करने के लिये किया जा सकता है। इसका प्रचलन सैद्धान्तिक भौतिकीविद पॉल डिरैक ने किया। संकेत प्रसंस्करण के क्षेत्र में इसे प्रायः 'इकाई आवेग फलन' (unit impulse function) कहते हैं।
शैतानी धर्म

शैतानी धर्म (अंग्रेज़ी : Satanism) कई अर्ध-धार्मिक साम्प्रदायों का नाम है जो एक अच्छे ईश्वर के बजाय दुष्ट शैतान को मानते हैं। इनमें से कुछ शैतान को एक देवता मानकर उसकी सही में पूजा करते हैं, पर कुछ अन्य नास्तिक होते हैं और "शैतान" शब्द का अर्थ इस दुनिया की काम-वासना और लालच के लिये लगाते हैं। ये शैतानवादी असल में परम्परागत धर्मों की खिल्ली उड़ाने के लिये ही दुष्टता के प्रतीक की पूजा करते हैं। इनकी पूजा पद्धतियों में ज़्यादातर पशुबलि, नरबलि, हत्या और आत्महत्या जैसी गन्दी चीज़ें होती हैं। परम्परागत शैतानवादी काला जादू भी करते हैं।
१५६७ ईसा पूर्व

१५६७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५६७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनु लोग

अनु बृहत भारतीय उपमहाद्वीप के पश्चिमोत्तर भाग में बसने वाले आर्य समुदाय का एक प्रमुख क़बीला था। इनका वर्णन ऋग्वेद १:१०८:८ और ८:१०:५ में मिलता है और दोनों जगहों पर उनका उल्लेख द्रुह्यु समुदाय के साथ आता है। ऋग्वेद के सातवे मंडल में अनु योद्धा पुरुओं द्वारा स्थापित उस मित्रपक्ष में थे जिन्होने दस राजाओं के युद्ध (दशराज्ञ युद्ध) में भारत क़बीले के राजा सुदास से जंग की थी जिसमें पुरुओं की हार हुई थी। इन श्लोकों में उनका नाम आनव के वृद्धि रूप में मिलता है। कुछ इतिहासकारों के अनुसार यह क़बीला परुष्णि नदी (रावी नदी) क्षेत्र में बसा हुआ था। आगे चलकर सौवीर, कैकेय और मद्र क़बीले इन्ही आनवों से उत्पन्न हुए थे।
भारत की जनगणना 1951

भारत की 1951 की जनगणना 1871 के बाद से हर दशक में भारत में आयोजित सेंसस की श्रृंखला में 9वीं थी।  आजादी और भारत का विभाजन के बाद यह पहली जनगणना भी है।  1948 की जनगणना  अधिनियम के तहत पहली जनगणना भी आयोजित की गई थी।
भारत की जनसंख्या को 361,088,0 9 0 (1: 0.946 पुरुष: महिला) के रूप में गिना गया था।  कुल जनसंख्या 42,427,510 की वृद्धि हुई, 1941 की जनगणना के दौरान 318,660,580 लोगों की तुलना में 13.31% अधिक थी। 1951 में जम्मू और कश्मीर के लिए कोई जनगणना नहीं हुई थी और इसके आंकड़े 1941 और 1961 की जनगणना से अलग हो गए थे।  जनगणना के तुरंत बाद भारतीय राष्ट्रीय नागरिक रजिस्टर (एनआरसी) तैयार किया गया था।  1951 में, पहली जनगणना जनगणना के समय, केवल 18% भारतीय साक्षर थे जबकि जीवन प्रत्याशा 32 वर्ष थी।  विस्थापित व्यक्तियों की 1951 की जनगणना के आधार पर, 7,226,000 मुसलमान भारत से पाकिस्तान (पश्चिम और पूर्व दोनों) गए, जबकि 7,249, 000 हिंदू और सिख पाकिस्तान (पश्चिम और पूर्व दोनों) से भारत चले गए।
लियोनार्ड हटन

क्रिकेट करियर

लियोनार्ड का जन्म वेस्ट यॉर्कशायर के लीड्स शहर में, प्रोटेस्टैंट परिवार में हुआ था। उन्होनें अपना पहला मैच 1937 में यॉर्कशायर के लिए खेला था, जब वो महज 17 साल के थे। उन्होनें काउंटी क्रिकेट में जल्दी से खुद को स्थापित कर लिया। लियोनार्ड ने इंग्लैंड के लिए अपना पहला टेस्ट मैच 1937 में न्यूजीलैंड के खिलाफ़ खेला था जिसमें उन्होनें 0 और 1 बनाए थे पर उन्होनें अगले ही और अपने दूसरे ही टेस्ट में शतक जड़ा।
पिघलता आसमान

संक्षेप

दिल्ली की व्यवसायी आरती सिंह राठौर (राखी गुलज़ार), अपनी दाई, सुकु (लीला मिश्रा) और दोस्त और कर्मचारी, अनुराधा (रति अग्निहोत्री) के साथ अमीरी में रहती है। वह कश्मीर की यात्रा करने का फैसला करती है और सूरज अरोड़ा (शशि कपूर) के कब्जे वाली अपनी जमीन के एक हिस्से पर कब्जा छुड़ाना चाहती है। उसकी दाई उसे बताती है कि वह अरोड़ा परिवार द्वारा पाला गया था जब तक कि उसके पिता, करण सिंह, अमीर नहीं बन गए और उन्होंने उनके साथ सभी संबंध तोड़ दिए। 
कश्मीर में पहुँचने पर, सभी मतभेद भुला दिए जाते हैं और सूरज और आरती दोनों एक-दूसरे के प्यार में पड़ जाते हैं। आरती का जीवन जल्द ही बदल जाता है जब उसे पता चालता है कि अनुराधा को भी सूरज से प्यार हो गया है। यह जानकारी न केवल दोनों महिलाओं के बीच प्रतिस्पर्धा पैदा करेगी, बल्कि सभी के जीवन को हमेशा के लिए बदल देगी।
बहरीन की संस्कृति

बहरीन की संस्कृति पूर्वी अरब के ऐतिहासिक क्षेत्र का हिस्सा है। इस प्रकार, बहरीन की संस्कृति फारस खाड़ी क्षेत्र में अपने अरब पड़ोसियों के समान है। बहरीन अपने विश्वव्यापीता के लिए जाना जाता है, बहरीनी नागरिक बहुत जातीय रूप से विविध हैं। यद्यपि राज्य धर्म इस्लाम है, देश अन्य धर्मों के प्रति सहिष्णु है: कैथोलिक और रूढ़िवादी चर्च, हिंदू मंदिरों के साथ-साथ (अब-निष्क्रिय) यहूदी सभास्थल द्वीप पर मौजूद हैं।

लोग और विरासत

बहरीनी लोग जातीय रूप से विविध हैं। बहरीनी नागरिकों के कम से कम 8-9 विभिन्न जातीय समूह हैं। शिया बहरीनी नागरिक दो मुख्य जातीय समूहों में विभाजित हैं: बह्रानी और अजम। अधिकांश शिया बहरीन जातीय बहारना हैं, बहारना बहरीन के मूल पूर्व इस्लामी निवासियों के वंशज हैं। बहर्ण विभिन्न अरबी बोलते हैं जिन्हें बह्रानी अरबी कहा जाता है। अजम जातीय फारसी शिया हैं। बहरीनी फारसी लोग एक अलग संस्कृति और भाषा बनाए रखते हैं, लेकिन लंबे समय से बहरीनी संस्कृति में आत्मसात हो गए हैं; वे खुद को ईरानियों की बजाय फारसी बहरीन के रूप में पहचानते हैं। सुन्नी बहरीनी नागरिकों में, कई अलग-अलग जातीय समूह भी हैं। सुन्नी बहरीन मुख्य रूप से दो मुख्य जातीय समूहों में विभाजित हैं: शहरी अरब (अल अरब) और हुवाला। शहरी अरब ज्यादातर पूर्वी अरब युग में सुन्नी अरबों के वंशज हैं जो परंपरागत रूप से मोती-गोताखोर, व्यापारियों, नाविकों, व्यापारियों और मछुआरों को पूर्व-तेल युग में थे। हुवाला सुन्नी ईरानियों के वंशज हैं; उनमें से कुछ जातीय फारसी हैं|

पोशाक

परंपरागत बहरीनी महिला पोशाक एक अबाया है, जो एक लंबे ढीले-फिटिंग काले गाउन है, जिसे हिजाब नामक सिर पर काले कपड़े के साथ पहना जाता है। बहरीनी पुरुषों की पारंपरिक पोशाक थोब और पारंपरिक हेड्रेस है जिसमें केफियेह, भूत और आगल शामिल हैं। कुवैती में थोब (या 'डिशदाशा) एक ढीला, लंबी आस्तीन, टखने वाली लम्बाई है। ग्रीष्मकालीन थोब सफेद होते हैं और कपास से बने होते हैं और सर्दी के थोब काले होते हैं और ऊन से बने होते हैं।

कला

कला में कुरान के रीडिंग, औपचारिक नृत्य फ्लैट ड्रम के साथ, और कहानी कहानियां शामिल हैं। बहरीन के कवि अपने कविता छंदों के लिए प्रसिद्ध हैं और नई विषयों की खोज करते समय स्थापित परंपराओं को भी लेते हैं। जन्म और विवाह बहरीन में व्यापक पैमाने पर समारोहों के लिए बुलाते हैं, जो अक्सर भाग लेने में खुशी होती है। इसके अलावा, बहरीन के लोग भी अपने कलात्मक कौशल के लिए जाने जाते हैं, मछली पकड़ने के लिए उपयोग की जाने वाली नौकाएं और मोती इस का एक उदाहरण है शिल्प कौशल।
नॉकके-हेइस्ट

नॉकके-हेइस्ट (डच उच्चारण: [ˌknɔkəɦɛi̯st]) बेल्जियम के पश्चिम फ़्लैंडर्स प्रान्त में स्थित नगरपालिका है। नगरपालिका में हेइस्ट-आन-ज़ी, नॉकके, डुइनबर्गेन, रामस्केपेल और वेस्टकैपेल शहर शामिल हैं। 1 जनवरी 2006 को, नॉकके-हेइस्ट की कुल जनसंख्या 34,063 थी। कुल क्षेत्रफल 56.44 किमी² है जो 603 प्रति व्यक्ति प्रति जनसंख्या घनत्व प्रति किमी² देता है। नॉकके-हेइस्ट नीदरलैंड के साथ बेल्जियम की सीमा पर उत्तर सागर के किनारे स्थित है। यह बेल्जियम के एक प्रसिद्ध और अधिक समृद्ध समुद्र तटीय सैरगाह में से एक है। इस नगरपालिका (म्यूनीपीलिटी) के एक गांव रामस्केपेल में कामिल बुल्के का जन्म हुआ था।
स्वयं-प्रकाशन

किसी पुस्तक, एलबम या अन्य माध्यम (मिडिया) को किसी स्थापित प्रकाशक के बिना स्वयं उसके रचनाकार द्वारा प्रकाशित करना स्वयं-प्रकाशन (Self-publishing) कहलाता है।
सैयद मुजतबा अली

सैयद मुजतबा अली (१९०४ – १९७३) बांग्ला साहित्य के अन्यतम साहित्यकार रहे हैं।
पी॰सी॰ गड्डीगौडर

पी॰सी॰ गड्डीगौडर भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के बगलकोट चुनाव क्षेत्र से १५ वीं लोकसभा के लिए सदस्य निर्वाचित हुए हैं।
शैक्षिक बेईमानी

शैक्षिक बेईमानी (Academic dishonesty), अकादमिक कदाचार (academic misconduct), शैक्षिक धोखाधड़ी (academic misconduct) और अकादमिक अखण्डता (academic integrity) आपस में संबंधित अवधारणाएं हैं। ये छात्रों के उन आचरणों की ओर इंगित करतीं हैं जो किसी विद्यालय, विश्वविद्यालय या अन्य शिक्षण संस्थान के अपेक्षित मानदंडों के विरुद्ध जाते हैं। शैक्षणिक कदाचार की परिभाषाएँ आमतौर पर संस्थाओं की नीतियों में उल्लिखित होतीं हैं। इसी प्रकार अकादमिक बेईमानी का दस्तावेजीकरण भी प्राथमिक विद्यालय से स्नातक विद्यालय तक हर प्रकार की शैक्षिक सेटिंग में किया गया मिलता है। सम्पूर्ण इतिहास में, इस प्रकार की बेईमानियों के लिए अलग-अलग स्तर दंड की व्यवस्था देखने को मिलती है।
बेगार प्रथा

मूल्य चुकाए बिना श्रम कराने की प्रथा को बेगार कहते हैं। इसमें श्रमिकों की इच्छा के बिना काम लिया जाता है। सामंती, साम्राज्यवादी और अफ़सरशाही प्रायः समाज के कमज़ोर लोगों से बेगार करवाती है। ब्रिटिशकालीन भारत में तो यह आम बात थी। किंतु स्वतंत्र भारत में भी इस तरह की घटनाओं का सर्वथा अभाव नहीं है। यह प्रथा अंगरेजों के खिलाफ आम जनता के असंतोष की एक बड़ी वजह थी।
पराशर झील

स्थिति

मनाली जाते लौटते समय मंडी रास्ते में पड़ता है। यहां बिंद्राबन में स्थित महाप्रसिद्ध फोटो गैलरी हिमाचल दर्शन है जहाँ हिमाचल प्रदेश के बारे में बहुत सारी और रोचक जानकारी मिलती है। इस गैलरी का निर्माण बीरबल शर्मा द्वारा किया गया था, जो यहाँ आने वाले पर्यटकों को यहा के बारें में कुछ अधिक और रोचक जानकारी देने के लिए प्रयासरत हैं। मंडी से निजी वाहन में दो घंटे से अधिक लग जाते हैं। जहाँ मंडी २,६६० फुट (८०० मीटर) पर बसा हुआ है, वहीं पराशर झील ९,१०० फुट (२,७३० मीटर) की ऊँचाई पर स्थित है। दुर्गम क्षेत्र में होने के कारण और अधिक प्रचारित ना होने के कारण यहाँ अधिक लोग नहीं जाते। पराशर की ओर ज्यादा पर्यटक नहीं मुडते, क्योंकि यह स्थल ज्यादा प्रचारित नहीं है। वैसे यहाँ वर्षभर आया जा सकता है।

झील का सौंदर्य

प्राकृतिक सौंदर्य के अतिरिक्त झील में तैरता भूखंड एक आश्चर्य है। झील में तैर रही पृथ्वी के इस बेडे को स्थानीय भाषा में टाहला कहते हैं। बच्चों से बूढ़ो तक के लिए यह आश्चर्य है क्योंकि यह झील में इधर से उधर टहलता है। झील के किनारे आकर्षक पैगोडा शैली में निर्मित मंदिर है, जिसे १४वीं शताब्दी में मंडी रियासत के राजा बाणसेन ने बनवाया था। कला संस्कृति प्रेमी पर्यटक मंदिर प्रांगण में बार-बार जाते हैं। कहा जाता है कि जिस स्थान पर मंदिर है वहां ऋषि पराशर ने तपस्या की थी। पिरमिडाकार पैगोडा शैली के गिने-चुने मंदिरों में से एक काठ निर्मित, ९२ बरसों में बने, तिमंजिले मंदिर की भव्यता अपने आप में उदाहरण है। पारंपरिक निर्माण शैली में दीवारें चिनने में पत्थरों के साथ लकड़ी की कड़ियों के प्रयोग ने पूरे प्रांगण को अनूठी व अमूल्य कलात्मकता प्रदान की है। मंदिर के बाहरी ओर व स्तंभों पर की गई नक्काशी अद्भुत है। इनमें उकेरे देवी-देवता, सांप, पेड-पौधे, फूल, बेल-पत्ते, बर्तन व पशु-पक्षियों के चित्र क्षेत्रीय कारीगरी के नमूने हैं।
रामगड़ उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

रामगड़ उपजिला बांग्लादेश के दक्षिण-पूर्वी भाग में, चट्टग्राम विभाग के खागड़ाछड़ि जिले में स्थित है।
मेसेटा का पठार

मेसेटा का पठार अथवा मेसेटा सेन्ट्रल दक्षिणी यूरोप के आइबेरिया प्रायद्वीप पर आन्तरिक भाग में, स्पेन देश में, स्थित एक पठार है। स्पेन की राजधानी मैड्रिड इसी पठार के मध्य भाग में स्थित है। यह पठार लगभग 2,10,000 वर्ग किलोमीटर क्षेत्रफल विस्तार वाला और 2100 मीटर से अधिक औसत ऊंचाई वाला भूभाग है।
वाई.डी. पब्लिकेशन्स

यह हिन्दी पुस्तकों के एक प्रमुख प्रकाशक हैं।
मंथन (1976 फ़िल्म)

संगीत

== रोचक तथ्य ==inspired by the pioneering milk cooperative movement of Verghese Kurien.
गुरुदास बनर्जी

गुरुदास बैनर्जी (26 जुलाई 1844 - 2 दिसम्बर 1918) भारत के प्रमुख शिक्षाशास्त्री एवं न्यायधीश थे।

परिचय

गुरुदास बैनर्जी का जन्म 26 जनवरी 1844 को कलकत्ता में हुआ। आपकी शिक्षा कलकत्ता के हेयर स्कूल, प्रेसीडेंसी कालेज और कलकत्ता विश्वविद्यालय में हुई। गणित विषय में एम. ए. (1864 में) और बी. एल. (1865 में) परीक्षाएँ पास कीं। एम. ए. परीक्षा में स्वर्णपदक भी प्राप्त किया। पहले आप बहरामपुर कालेज में कानून विषय के प्राध्यापक हुए किन्तु 1872 से कलकत्ता हाईकोर्ट में वकालत करने लगे। 1876 में कानून विषय में डाक्टरेट की उपाधि अर्जित की। 1878 में आप कलकत्ता विश्वविद्यालय में "टैंगोर ला प्रोफेसर" नियुक्त हुए और इस रूप में आपने "हिंदू विवाह कानून और स्त्रीधन" विषय पर व्याख्यान दिए। आप 1879 में कलकत्ता विश्वविद्यालय के "फेलो" चुने गए और 1887 में बंगाल लेजिस्लेटिव कौंसिल के सदस्य बनाए गए। 1888 में आप कलकत्ता हाईकोर्ट के जज नियुक्त हुए। 1890-1893 तक आप कोलकाता विश्वविद्यालय के वाइस चांसलर रहे। सन् 1902 में "इंडियन यूनिवर्सिटीज़ कमीशन" के सदस्य बनाए गए। सन् 1904 में आपने सरकारी नौकरी से अवकाश ग्रहण किया और उसी वर्ष आपको नाइटहुड ("सर") की उपाधि प्रदान की गई। आपने "ए फ्यू थाट्स आन एजूकेशन" नामक ग्रंथ की रचना की।
कदंब लिपि

कदम्ब लिपि, ब्राह्मी लिपि से व्युत्पन्न एक लिपि है जिसे 'पूर्व-प्राचीन कन्नड लिपि' भी कहते हैं। इसी लिपि से कन्नड में लेखन का आरम्भ हुआ। यह कलिंग लिपि से बह्त कुछ मिलती-जुलती है।
रूपाटार

रूपाटार नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
धामोनी

धामोनी: सागर के उत्तर में झांसी मार्ग पर करीब 44 किमी की दूरी पर स्थित धामोनी अब उजाड़ हो चुका है लेकिन इसका ऐतिहासिक दृष्टि से बहुत महत्व है। गढ़ा मंडला के राज्‍यकाल में महत्वपूर्ण होने के कारण इसे गढ़ बनाया गया था और इसके साथ 50 मौजे थे। गढ़ा मंडला वंश के एक वंशज सूरत शाह ने इस किले को बनाया था।

ऐतिहासिक संदर्भ

एक दंत कथा के अनुसार मुगलकाल का मशहूर इतिहासकार अबुल फजल भी यहीं पैदा हुआ था लेकिन इसका कोई प्रमाण आज उपलब्ध नहीं है। आइन-ए-अकबरी में इसका उल्लेख मालवा सूबे में रायसेन की सरकार के महाल के रूप में किया गया है। किसी जमाने में यहां हाथी बेचने के लिए बाजार भरता था। यह ओरछा के राजा वीरसिंहदेव के राज्‍य में (1605-27) सम्मिलित था। उन्होंने किले का फिर से निर्माण कराया था।